CELEX: 62010TN0063
Language: et
Date: 2010-02-10 00:00:00
Title: Kohtuasi T-63/10: 10. veebruaril 2010 esitatud hagi — Jurašinović versus nõukogu

1.5.2010   
            
            
               ET
            
            
               Euroopa Liidu Teataja
            
            
               C 113/50
            
         10. veebruaril 2010 esitatud hagi — Jurašinović versus nõukogu
   (Kohtuasi T-63/10)
   2010/C 113/81
   Kohtumenetluse keel: prantsuse
   
      Pooled
   
   
      Hageja: Ivan Jurašinović (Angers, Prantsusmaa) (esindaja: advokaat N. Amara-Lebret)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada 7. detsembri 2009. aasta otsus, millega keelduti andmast hagejale võimalust tutvuda järgmiste dokumentidega:
               
                           —
                        
                        
                           nõukogu otsused esitada endise Jugoslaavia asjade rahvusvahelisele kriminaalkohtule dokumendid, mida see kohus Gotovina kohtuasjas palus;
                        
                     
                           —
                        
                        
                           EL institutsioonide ja endise Jugoslaavia asjade rahvusvahelise kriminaalkohtu vahel kõnealuse kohtumenetluse raames peetud kogu kirjavahetus (+ võimalikud lisad) ning eelkõige endise Jugoslaavia asjade rahvusvahelise kriminaalkohtu ja A. Gotovina advokaatide esitatud esimesed taotlused;
                        
                     
         
               —
            
            
               anda EL Nõukogule — selle peasekretariaadile — korraldus võimaldada kõigile taotletud dokumentidele juurdepääs elektrooniliselt;
            
         
               —
            
            
               mõista EL Nõukogult hageja kasuks välja menetluskulud summas 2 000 eurot ilma maksudeta ehk 2 392 eurot koos maksudega, millele lisada hagiavalduse registreerimise kuupäeval kehtinud EKP intressimääraga intress.
            
         
      Väited ja peamised argumendid
   
   Hageja palub tühistada 7. detsembri 2009. aasta otsus, millega keelduti andmast talle võimalust tutvuda nõukogu otsustega esitada endise Jugoslaavia asjade rahvusvahelisele kriminaalkohtule (EJRK) dokumendid, mida see kohus Gotovina kohtuasjas palus, ning EL institutsioonide ja endise Jugoslaavia asjade rahvusvahelise kriminaalkohtu vahel kõnealuse kohtumenetluse raames peetud kogu kirjavahetusega (+ võimalikud lisad) ning eelkõige endise Jugoslaavia asjade rahvusvahelise kriminaalkohtu ja A. Gotovina advokaatide esitatud esimeste taotlustega.
   Hageja esitab oma hagi põhjendamiseks neli väidet:
   
               —
            
            
               õigusnormi rikkumine, mis seisneb selles, et nõukogu keeldus dokumentidega tutvumise õigust andmast EJRK menetlus- ja tõendite esitamise korra artikli 70B alusel, kuigi see õigusakt ei ole kohaldatav;
            
         
               —
            
            
               puudub oht kahjustada kohtumenetlust ja õigusnõustamist määruse nr 1049/2001 (1) artikli 4 lõike 2 kolmanda taande tähenduses, kuna see erand puudutab Euroopa Liidu ja tema liikmesriikide kohtumenetlusi mitte menetlust endise Jugoslaavia asjade rahvusvahelises kriminaalkohtus, mis asub väljaspool EL-i jurisdiktsiooni;
            
         
               —
            
            
               puudub oht kahjustada avalikku huvi seoses rahvusvaheliste suhetega sama määruse artikli 4 lõike 1 punkti a kolmanda taande tähenduses;
            
         
               —
            
            
               väide, mis puudutab määruse nr 1049/2001 artikli 4 lõike 2 kolmanda taande kohase ülekaaluka üldise huvi olemasolu, kuna hageja taotleb dokumentidega tutvumise õigust selleks, et ta saaks kaitsta oma õigusi kohtuasjas T-465/09. See taotlus seondub õiguskaitsevahendite kättesaadavusega ja õigusega õiglasele kohtumenetlusele Euroopa kohtutes. Pealegi lõppes konflikt, mida need dokumendid puudutavad, juba 1995. aastal.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).